proxectonos/corpus_dominio_legal_administrativo_tmp huggingface dataset:
TRÁMITE DE INFORMACIÓN PÚBLICA SOBRE OS MAPAS ESTRATÉXICOS DE RUÍDO DALGUNHAS ESTRADAS DA REDE AUTONÓMICA DE GALICIA DA ZONA DO BAIXO MIÑO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 17/03/2015)

A Consellería de Medio Ambiente, Territorio e Infraestruturas, a través da Axencia Galega de Infraestruturas, está a promover a segunda fase dos Mapas Estratéxicos de Ruído das vías pertencentes á Rede Autonómica de Estradas de Galicia. Estes Mapas deséñanse para evaluar globalmente a exposición ao ruído nunha zona determinada debido á existencia de distintas fontes de ruído, realizar predicións globais para dita zona e así mellorar a calidade acústica no noso contorno. Por todo isto, e de conformidade co disposto na Lei 37/2003, do 17 de novembro, do ruído, no Real decreto 1367/2007, do 19 de outubro, polo que se desenvolve a citada Lei, e no Real decreto 1038/2012, do 6 de xullo, polo que se modifica o Real decreto anterior, sométense a información pública os mapas estratéxicos de ruído das estradas que a continuación se relacionan: A duración da información pública será dun mes, contado a partir do día seguinte ao da publicación deste anuncio no Diario Oficial de Galicia, periodo no que poderán ser examinados polas persoas que o desexen, co obxecto de formularen as correspondentes alegacións ou suxestións que estimen oportunas. A exposición ao público, para os efectos do presente anuncio, realízase na Axencia Galega de Infraestruturas (San Caetano, s/n – 15781 Santiago de Compostela) e nas respectivas Casas dos Concellos. Así mesmo, na páxina web da Consellería de Medio Ambiente, Territorio e Infraestruturas (http://www.cmati. xunta. es/tema/c/Infraestruturas_Estradas), atópase a disposición dos interesados o documento completo de cada un dos treitos referenciados. Por outra banda, as observacións deberán enviarse á Axencia Galega de Infraestruturas ou poderán ser remitidas a través do seguinte enderezo de correo electrónico: mapas-ruido. infraestruturas@xunta. es, indicando claramente á actuación á que van dirixidas e os datos persoais (nome e apelidos, NIF/CIF, enderezo de notificación, nº de teléfono e enderezo de correo electrónico) da/s persoa/s interesada/s. O que se fai público para xeral coñecemento en cumprimento do disposto no artigo 14 da Lei 37/2003, do 17 de novembro, do ruído. Santiago de Compostela, 2 de marzo de 2015.—O director da Axencia Galega de Infraestruturas, Francisco Menéndez Iglesias.
DH. A36.17680 CONCESIÓN DUN CAUDAL DE AUGA A MARÍA TERESA COUTO NOGUEIRA NO CONCELLO DE COTOBADE (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/04/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 18 de marzo de 2015 e como resultado do expediente incoado ó efecto, outorgóuselle a María Teresa Couto Nogueira unha concesión de 55 m3 anuais de auga que procede dun pozo situado no lugar de Xesteira, na parroquia de Almofrei (San Lourenzo), no concello de Cotobade (Pontevedra), con destino a rega de parcela. Santiago de Compostela, 18 de marzo de 2015.—A xefa do Servizo de Tramitación Técnico-Administrativa do Dominio Público Hidráulico, Iera Fregine Carulla.
RETRIBUCIÓNS POR ASISTENCIA AOS ÓRGANOS COLEXIADOS
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 20/08/2015)

De conformidade co disposto no art.75.5 da Lei 7/85, Reguladora das Bases de Réxime Local, faise público que a Xunta Veciñal de esta Entidade Local, en sesión celebrada o día 13 de xullo do 2015, adoptou o seguinte acordo relativo a determinación da contía por asistencias aos órganos colexiados: “PRIMEIRO.—Establecer, a favor dos membros da Xunta Veciñal o seguinte réxime de asistencias ós órganos colexiados: Por asistencia ás sesións da Xunta Veciñal: SEGUNDO.—Proceder á publicación deste acordo nos termos e extensión previstos no artigo 75.5 da Lei 7/1985, de 2 de abril, Reguladora das Bases do Réxime Local.” Pazos de Reis, 31 de xullo de 2015.—O Presidente, Enrique Pérez Martínez.
PERIODO VOLUNTARIO DE COBRO DO PADRÓN DO IMPOSTO SOBRE ACTIVIDADES ECONÓMICAS (IAE)
ADMINISTRACIÓN LOCAL — Municipal — Redondela (Recadación, 30/10/2015)

Aprobado por Resolución da Alcaldia de data 9 de outubro de 2015 o Padrón do IMPOSTO SOBRE ACTIVIDADES ECONÓMICAS (IAE) correspondente ao exercicio 2015, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do IMPOSTO SOBRE ACTIVIDADES ECONÓMICAS (IAE) será o comprendido entre o 26 de outubro e o 30 de decembro do 2015, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 20 de novembro de 2015 non tivesen recibido nos seus domicilios os formularios de ingreso, disporán de prazo ata o 30 de decembro de 2015 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela 9 de outubro de 2015.—O Alcalde, Javier Bas Corugeira.
LICITACIÓN DO SERVIZO DE LIMPEZA DO CENTRO SOCIAL DO CONCELLO DE CANGAS
ADMINISTRACIÓN LOCAL — Municipal — Cangas (Contratos administrativos, 07/05/2015)

A Xunta de Goberno Local e sesión ordinaria celebrada o 6.04.2015 acordou aprobar o expediente de contratación do servizo de limpeza do Centro Social do Concello de Cangas, iniciando o procedemento de licitación coas seguintes especificacións: a) Organismo: Concello de Cangas b) Dependencia que tramita o expediente: Secretaría c) Obtención da documentación e información: 1.—Dependencia: Apoio Xurídico a Secretaría 2.—Domicilio: Avda. Castelao n.º 2 3.—Localidade e Código Postal: Cangas, 36940 4.—Teléfono: 986.300.050 5.—Fax: 986.304.850 6.—Correo electrónico: secretaria@cangas. org laboral@cangas. org 7.—Dirección perfil del contratante: www.cangas.org a) Tipo de contrato: administrativo de servizos b) Descrición: servizo de limpeza do centro social sito na Avda. de Castelao n.º 4. c) Lugar de execución: Cangas d) Prazo de execución: 2 anos susceptible de dúas prórrogas de carácter anual a) Procedemento: aberto b) Tramitación: ordinaria c) Criterios de adxudicación: os sinalados na Cláusula 15ª do Prego de Cláusulas Administrativas Particulares: 86.644,64 € (artigo 88-TRLCSP) — Orzamento base de licitación (IVE excluído)………….….21.661,16 € — Imposto sobre o Valor Engadido (IVE 21%)…………….……….4.548,84 € — Prezo máximo (anual) do contrato…………………………….….26.210,00 € Definitiva: 5% prezo de adxudicación Durante o prazo de 15 días naturais contados desde a publicación do anuncio de licitación no BOP Anunciarase no perfil do contratante do Concello Os gastos derivados da publicación dos anuncios de licitación serán por conta dos adxudicatarios. Cangas, 24 de abril de 2015.—O Alcalde-Presidente, José Enrique Sotelo Villar.
APROBACIÓN DEFINITIVA DO ORZAMENTO PARA O EXERCICIO 2015.
ADMINISTRACIÓN LOCAL — Municipal — Crecente (Presupostos e cadros de persoal, 16/01/2015)

Polo Pleno desta Corporación de data 11 de decembro de 2014, aprobouse provisionalmente o Presuposto municipal, así como a relación de postos de traballo correspondente ao exercicio 2015, que resultou definitivo ao non se presentar ningunha reclamación durante o período de exposición pública (segundo anuncio publicado no B. O. P. de data 26 de decembro de 2014). En cumprimento do disposto no artigo 169.3 do Texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e disposicións concordantes, faise público o citado Presuposto resumido por capítulos, a relación de postos de traballo así como as retribucións dos membros corporativos con adicación, indemnizacións e asistencias, dacordo có anexo que se cita de seguido. De conformidade co disposto no artigo 171 do Texto Refundido da Lei Reguladora das Facendas Locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partires do día seguinte o da publicación do presente anuncio no Boletín Oficial da Provincia. -Alcalde: Adicación exclusiva cunha retribución bruta anual de 34.137,24 euros, distribuidas en doce mensualidades. -Conselleiro con adicación parcial, Delegada de agricultura, parques, xardíns e educación: Retribución bruta anual de 13.856,76 €. distribuidas en doce mensualidades. - Asistencias a órganos colexiados: Por cada sesión á que asistan os membros da Corporación que desempeñen os seus cargos sen adicación exclusiva, percibirán os seguintes importes: -Indemnización por razóns de servizo: Tódolos membros da Corporación terán dereito a percibir indemnizacións polos gastos efectivos ocasionados no exercicio do seu cargo, segundo o establecido no Real Decreto 462/2002 de 24 de maio, considerándose incluidos no grupo primeiro dos especificados nos anexos da devandita disposición. Crecente, a 15 de xaneiro de 2014.—A alcaldesa, Marisol Gómez Domínguez.
CONSTITUCIÓN DE GRUPOS POLÍTICOS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 03/08/2015)

Considerando a regulación dos grupos políticos contida no artigo 74 da lei 5/97, de 22 de xullo, de Administración local de Galicia (LALGA) que dispón “Os concelleiros, aos efectos da súa actuación corporativa, constituiranse en grupos, que se corresponderán cos partidos políticos, federacións, coalicións ou agrupacións que obtiveran postos na corporación. Cada partido político, federación, coalición ou agrupación constituirá un único grupo. Ninguén pode pertencer simultaneamente a máis dun grupo. Integraranse, en todo caso, no grupo mixto os membros dos partidos políticos, federacións, coalicións ou agrupacións que non obtiveran un mínimo de dous escanos. No suposto de que non existira grupo mixto, este quedará constituído polo membro do partido político, federación, coalición ou agrupación que obtivera un solo escano”. Cumpridos os trámites esixidos no artigo 75 da devandita lei autonómica para a constitución dos grupos políticos municipais da corporación municipal do Concello de Gondomar constituída o pasado 13 de xuño como resultado das eleccións locais de 24 de maio de 2015 e nos artigos 2 e seguintes do Regulamento orgánico municipal (ROM) aprobado definitivamente polo Pleno da Corporación Municipal mediante acordo adoptado o 30 de novembro de 1999 e publicado no B. O. P. de Pontevedra n.º 8 de data 13/01/00 e en cumprimento do mandato contido no apartado 3º do citado art.75 da LALGA, pola presente dáse conta ao Pleno da corporación municipal dos seguintes GRUPOS POLÍTICOS MUNICIPAIS (GPM) constituídos: Gondomar, a 21 de xullo de 2015.—O Alcalde, Juan Francisco Ferreira González.
DECRETO 246/2015 DE DELEGACIÓN EN GERARDO RODRÍGUEZ REFOJOS A ÁREA DE MEDIO AMBIENTE
ADMINISTRACIÓN LOCAL — Municipal — Oia (Outros documentos, notificacións e informacións públicas, 24/07/2015)

En cumprimento do previsto no artigo 46 do RO. F., dase publicidade ó Decreto 246/2015 de 22.06.2015, da Alcaldía Presidencia deste Concello de Oia, sobre delegación de competencias, co seguinte contido literal: Visto o disposto no artigo 23.4 da LRBRL 7/85 de 2 de abril, que preve a posibilidade de que o Alcalde realice delegacións especiais, para cometidos específicos a favor de calquera concelleiros da corporación, e nos artigos 43 e 44 do R. O. F., que demáis regula a forma da delegación que se materializará a través de decreto da Alcaldía que conterá o ámbito dos asuntos a que se refira a delegación, así como as facultades que se deleguen e as condicións específicas de exercicio, RESOLVO: PRIMEIRO: Delegar no concelleiro e 2º Tenente de Alcalde, D. Gerardo Rodríguez Refojos, a área competencial de Medio Ambiente, con tódalas facultades de xestión da materia referida, incluindo a potestade de firma. SEGUNDO: A presente resolución producirá efectos desde o momento en que se dicta, sen perxuicio da súa preceptiva publicación no BOP, debendo notificarse ao interesado, e darse conta ó Pleno na sesión de organización que se celebre. En Oia, a 15 de Xullo de 2015.—A Alcaldesa, Rosa Otero Carballa.
CONVOCATORIA DO PAGAMENTO DE XUSTOS PREZOS DO PROCEDEMENTO DE EXPROPIACIÓN FORZOSA DAS OBRAS DE "DESDOBRAMENTO (CONVERSIÓN EN AUTOVÍA) DE VÍA RÁPIDA VRG-4.1, TREITO: ENLACE COA PO-531-SANXENXO"
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 12/05/2015)

Expediente: Expropiación forzosa para a execución das obras de “Desdobramento (conversión en autovía) de vía rápida VRG-4.1; Treito: enlace coa PO-531 - Sanxenxo”. Clave: PO/02/089.01.75. Termo Municipal: Meis, Meaño, Ribadumia e Sanxenxo. Recibido o libramento para o pagamento de xusto prezo do expediente de expropiación forzosa de referencia e facéndose efectivo polo pagador, sinalouse por este Servizo Provincial de Pontevedra, no cumprimento do disposto no artigo 56 da Lei de Expropiación Forzosa de 16 de decembro de 1954 e do 49 do Regulamento para a súa aplicación, de 26 de abril de 1957, a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello sinalado. O pagamento efectuarase polo pagador na data e no lugar que de seguido se indican: — Lugar: Casa Consistorial do Concello de Meis — Data: 28 de maio de 2015 — Hora: das 10:30 ata as 11:00 horas — Lugar: Casa Consistorial do Concello de Meaño — Data: 28 de maio de 2015 — Hora: das 12:00 ata as 13:00 horas — Lugar: Casa Consistorial do Concello de Ribadumia — Data: 29 de maio de 2015 — Hora: ás 10:30 horas — Lugar: Pazo de Jose Eugenio Barbu Bordomas (ao lado da Policía Local) — Data: 29 de maio de 2015 — Hora: das 11:30 ata as 12:30 horas O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala titularidade da finca (escrituras da finca ou certificación gráfica e descritiva de catastro ó nome do interesado). No suposto de que a titularidade proviñese dunha herdanza, deberán aportar a escritura de partición coas adxudicacións dos cupos, ou, se a herdanza estivese sen partir: — certificado de defunción do causante — certificado de últimas vontades — testamento, ou no seu defecto, declaración de herdeiros Así mesmo, deberán identificarse co documento nacional de identidade. No suposto de que os interesados non comparezan ó acto ou non acrediten convenientemente a titularidade dos predios, procederase á consignación dos importes na Caixa Xeral de Depósitos da Consellería de Facenda. Pontevedra, 27 de abril de 2015.—O xefe do Servizo Provincial de Pontevedra, Clara Elena Lupsorean Golder.
APROBACIÓN PROVISIONAL DA MODIFICACIÓN DO ARTIGO 3 DA ORDENANZA FISCAL DO IMPOSTO DE BENS INMOBLES
ADMINISTRACIÓN LOCAL — Municipal — Soutomaior (Ordenanzas e Regulamentos, 17/11/2015)

O Pleno do Concello de Soutomaior, na súa sesión de data 13 de novembro de 2015, adoptou o seguinte acordo: Aprobación provisional da modificación artigo 3 punto a), da "Ordenanza Fiscal do Imposto sobre Bens Inmobles", O devandito acordo exponse ó público por prazo de 30 días hábiles, contados a partir da publicación do presente anuncio no B. O. P., para que calquera persoa poida examina-las na Secretaría do Concello e formula-las alegacións que estimen pertinentes. O que se fai público, en cumprimento do disposto no RD Lexislativo 2/2004 de 5 de marzo, Texto Refundido da Lei Reguladora das Facendas Locais. Soutomaior, 13 de novembro de 2015.—O Alcalde, Agustín Reguera Ocampo.
IN407A 2015/20-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN LAT 66 KV PONTESAMPAIO-CELULOSAS-SOTERRAMENTO NA SUBESTACIÓN PONTESAMPAIO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/06/2015)

Resolución do 12 de maio de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de PONTEVEDRA (expediente IN407A 2015/20-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 12 de maio de 2015.—O Xefe Territorial, Ignacio Rial Santomé.
ADMINISTRACIÓN LOCAL — Municipal — Moaña (Convocatorias Xuíz de Paz, 05/08/2015)

Habéndose interesado polo Tribunal Superior de Xustiza de Galicia o inicio do expediente para a elección do Xuiz de Paz neste Concello de Moaña. En virtude do disposto na Lei Orgánica do Poder Xudicial, este Concello de Moaña realiza a seguinte convocatoria pública para a elección de Milton Rodrigo Leaver El Fedg. Elección polo Pleno do Concello de Xuiz de Paz de Moaña, ó amparo do establecido polo artigo 101 da lei Orgánica 6/1985, do Poder Xudicial. Poderán ser nomeados Xuiz de Paz Titular, os que, ainda non sendo licenciados en Dereito, reúnan os requisitos establecidos na Lei Orgánica do Poder Xudicial para o ingreso na carreira xudicial, e non estean comprendidos en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. Os interesados en participar na convocatoria deberán solicitalo en instancia dirixida á Sra. Alcaldesa-Presidenta da Corporación, facendo conta-los méritos que alegue para ser nomeado Xuiz de Paz. As solicitudes deberán presentarse no Rexistro Xeral do Concello durante o prazo de quince dias contados a partir do seguinte ó da publicación do presente anuncio no Boletín Oficial da Provincia, en horario de oito a catorce. Os participantes na convocatoria deberán acompañar á solicitude os seguintes documentos: Certificación de nacemento ou fotocopia compulsada do Documento Nacional de Identidade. Certificación expedida polo Rexistro Central de Penados e Rebeldes e Declaración Complementaria á que fai referencia a Lei 68/80. Xustificación documental dos méritos alegados. Moaña, 27 de xullo de 2015.—A Alcaldesa, Leticia Santos Paz.
REQUERIMIENTO BARRIOS HISTORICOS 52214/421 RICARDO BEIRAS GARCÍA-SABELL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/04/2015)

De conformidade co dispostono artigo 59.4 da Lei 30/1992, do 26 de novembro, de réxime xurídico das Administracións públicas e do procedemento administrativo común, etras o intento de notificación realizado polo Servizo de Correos, publícase no Boletín Oficial da Provincia e máis no taboleiro de edictos da Xerencia municipal de urbanismo, a notificación que a seguir se indicará. O expediente atópase no Servizo de Barrios Históricos da Xerencia, praza de El-rei, s/n, e poderase consultar polos interesados durante o prazo de quince días dende a data da publicación deste anuncio, en horario de atención ao público de 09,00 a 13,30 horas. Vigo, 7 de abril de 2015 A Vicepresidente da Xerencia Municipal de Urbanismo, Sheila Isabel Husanu Jaworska.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO DO PROXECTO RBT SUB. ARROIBAR-AZUD SAN XUSTO (CAMPO LAMEIRO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/10/2015)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 27 de outubro de 2015, ás 12 horas, na casa do Concello de Campo Lameiro cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Campo Lameiro para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 9 de xullo de 2015.—Xefe territorial, Matilde Luisa Kaifer Messari.
CORRECCIÓN DE ERRO NA APROBACIÓN DEFINITIVA DO PROXECTO DE REPARCELACIÓN DO POLÍGONO-I DO PERI DA UE-02.
ADMINISTRACIÓN LOCAL — Municipal — Salceda de Caselas (Edictos xudiciais, 18/03/2015)

Polo Señor Alcalde o 24 de marzo de 2015 dictouse o seguinte Decreto: En data de 19 de decembro de 2014 por Decreto de Alcaldía 514/2014 resolveuse aprobar definitivamente o Proxecto de Reparcelación do Polígono-I do Plan Especial de Reforma Interior (PERI) da UE-02 do Concello de Salceda de Caselas, de data outubro de 2014 e redactado polos arquitectos D. Nestor Francisco Esojo Xuan e D. Sergio Samuel Comanescu Fiscal; notificándose individualmente aos propietarios e titulares de dereitos afectados e anunciándose este acordo de aprobación definitiva no BOP de Pontevedra (BOP nº 10 de 16 de xaneiro de 2015). Detectado un erro material no Plano nº 5 denominado “Parcelas Resultantes” e que forma parte do proxecto aprobado definitivamente, considérase necesario a súa corrección para non dar lugar a equívocos. O erro consiste na incorrecta referencia da asignación da parcela de resultado R.08 a Erika Lisbeth Torregasa Mirada e outros no canto de a Esteban Andres Craver Ventrice e Teresa Mary Parramona Baldoy. Ao longo do proxecto de reparcelación aprobado definitivamente queda acreditado sin maiores razoamentos a xustificación das adxudicacións de dereitos e obrigas, que se concreta no cadro de adxudicacións da memoria e nas fichas de descrición das fincas de resultado, constando a adxudicación da R.08 a favor de MTF e FMC (como resultado dos dereitos dos mesmos como titulares da correspondente parcela inicial). Tendo en conta o disposto polo artigo 105.2 da Lei 30/92, de 26 de novembro, reguladora do réxime xurídico das administracións públicas e do procedemento administrativo común, e considerando a demais normativa aplicable e de conformidade co artigo 21.1 letra “j” da Lei 7/1985, de 2 de abril, reguladora das bases do réxime local, PRIMEIRO. Corrixir o erro material existente no Plano nº 5 denominado “Parcelas Resultantes” e que forma parte do proxecto de reparcelación do Polígono-I do Plan Especial de Reforma Interior (PERI) da UE-02 do Concello de Salceda de Caselas, de data outubro de 2014; aprobado definitivamente o 19/12/14 por Decreto de Alcaldía nº 514/2014 (BOP nº 10 de 16 de xaneiro de 2015), e donde di: DEBE DICIR: SEGUNDO. Remitir anuncio ao Boletín Oficial da Provincia de Pontevedra.“ Salceda de Caselas, 6 de marzo de 2015.—O Alcalde, Marcos David Besada Pérez.
APROBACION INICIAL EXPEDIENTE MODIFICACION CREDITO 5/2015 NA MODALIDADE DE CREDITO EXTRAORDINARIO 1/2015
ADMINISTRACIÓN LOCAL — Municipal — Cotobade (Presupostos e cadros de persoal, 06/03/2015)

O Pleno do concello en sesión ordinaria de data de 23 de febreiro de 2015, adoptou o acordo de aprobar inicialmente o expediente de modificación de crédito nº 5/2015 na modalidade de crédito extraordinario 1/2015 financiado con remanente de tesoureria para gastos xerais, expediente que se expón ao público para o seu examen polos interesados e presentación de reclamacions durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cotobade, a 24 de febreiro de 2015.—O Alcalde, Jorge Cubela López.
DH. W36.47400. SOLICITUDE DO CONCELLO DE PORTAS PARA AUTORIZACIÓN DE OBRAS PROLONGACIÓN DE ENTUBAMENTO DO REGATO XAS PARA ANCHEAMENTO DA ESTRADA, NO LUGAR DE XAGOVE-VILAVEDRA, PARROQUIA DE ROMAI (SAN XIÁN), PORTAS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/04/2015)

As obras solicitadas consisten na prolongación de entubación de regato en 4 m de lonxitude con dous tubos de formigón en paralelo de diámetro 1,00 m, para ancheamento do camiño existente coa mellora do pavimento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de marzo de 2015.—O xefe da Área de Autorizacións e Concesións, Alberto Fermin Liste Ignatescu.
CONTRATACIÓN DO SUBMINISTRO DUN CAMIÓN DE BACHEO.
ADMINISTRACIÓN LOCAL — Municipal — Salvaterra de Miño (Contratos administrativos, 16/07/2015)

Mediante acordo da Xunta de Goberno Local, en sesión ordinaria, celebrada o día nove de xullo de dous mil quince, iniciouse o expediente de contratación seguinte: Ordinaria. Aberto. O Orzamento que servirá de base de licitación ascende a 167.670,00 euros, que inclúe os tributos que graven a execución do contrato. Este prezo inclúe o 21 % do IVE, que ascende a 29.099,75 euros, e ten carácter limitativo, non podendo superarse en ningún caso. Non se esixe. As proposicións para tomar parte na licitación presentaránse de luns a venres de 09,00 a 13,00 horas, no Rexistro de Licitacións (Secretaría Xeral) do Concello de Salvaterra de Miño, durante os 26 días naturais seguintes ó da publicación do anuncio no último dos boletíns en que apareza (DOG ou BOP). Se o último día do prazo fose sábado ou día inhábil, o prazo rematará o inmediato día hábil seguinte. Os pregos de cláusulas admnistrativas e técnicas serán publicados no perfil do contratante do Concello de Salvaterra de Miño. Poderá publicarse, asimismo, aquela outra información ou documentación que sexa necesaria ou conveniente. Son os establecidos na claúsula 14ª do prego de cláusulas administrativas particulares. Véxanse as bases que rexen o contrato. O día de apertura de proposicións fixarase no perfil de contratante ou Taboleiro de Anuncios do Concello cunha antelación de, cando menos, 2 días ó da súa celebración. A cargo do contratista adxudicatario. En Salvaterra de Miño, a 13 de xullo de 2015.—O Alcalde, Arturo Grandal Vaqueiro.
PRÓRROGA XUSTIFICACIÓN SUBVENCIÓNS MUNICIPAIS.
ADMINISTRACIÓN LOCAL — Municipal — Tomiño (Subvencións, 11/12/2015)

Por acordo da Xunta de Goberno Local do 30 de novembro de 2015 aprobouse a prórroga ata o día 15 de decembro de 2015 o prazo de presentación de documentación para a xustificación das seguintes subvencións publicadas no BOP do 13/03/2015 e do 23/03/2015: —Bases e convocatoria para a concesión de Subvencións a entidades deportivas e deportistas individuais para o ano 2015, —Bases e convocatoria para a concesión de Subvencións a entidades sen fin de lucro para a realización de actividades culturais, —Bases e convocatoria Subvencións Sociais 2015. Publicar o acordo no BOP aos efectos legais oportunos e para xeral coñecemento. Tomiño, 2 de decembro de 2015.—A Alcaldesa, Sandra González Alvarez.
EXPEDIENTE 17092/12. ARQUIVO SOLICITUDE DE LICENZAS DE OBRAS, NOTIFICACIÓN A EVA MARÍA SOBRINO CASTIÑEIRAS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/05/2015)

Intentada a notificación do oficio da Tenencia de Alcaldía de data 13/02/15 a dona Maria Fredesvinda Garaicoechea Escart, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente, incoado en data 25/05/12, a nome de dona Maria Fredesvinda Garaicoechea Escart, con NIF XXXXXXXXX, en solicitude de licenzas de obras de acondicionamento e de apertura de local con destino a axencia de viaxes no baixo do inmoble sito na rúa Marqués de Riestra, nº 22, comunícolle que consta achegada comunicación previa de apertura para distinta actividade, a nome doutra persoa, nese mesmo emprazamento. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á disposición de arquivo, ao abeiro do disposto no artigo 87.2 da devandita lei, de todas as actuacións practicadas”. Pontevedra, 5 de maio de 2015.—O Tenente de Alcalde Delegado da Área de Urbanismo, Antonio Louro Goyanes.
APROBACIÓN DEFINITIVA ORZAMENTO CONCELLO DE FORCAREI PARA 2015
ADMINISTRACIÓN LOCAL — Municipal — Forcarei (Presupostos e cadros de persoal, 11/02/2015)

Quedando definitivamente aprobado o Orzamento xeral deste Concello e o cadro de persoal para o exercicio 2015, aprobado inicialmente en sesión extraordinaria celebrada o día 18 de decembro de 2014, faise público, conforme ó recollido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. O antedito presuposto ascende tanto en gastos coma en ingresos a cantidade de dous millóns dous centos un mil euros (2.201.000,00 €), correspondendo a cada capítulo as cantidades que a continuación se expresan: De conformidade co artigo 75.5 da Lei de Bases de Réxime Local, na redacción dada á mesma pola Lei 14/2000, de 28 de decembro de medidas Fiscais, Administrativas e do Orde Social, publícase as contías das retribucións dos membros corporativos con dedicación exclusiva, así coma de indemnizacións e asistencias, contidas nas Bases 22 e 23 de Execución do Orzamento. Retribucións dos membros corporativos que desempeñen o seu cargo en réxime de dedicación exclusiva: b) Indemnizacións ó resto dos membros da Corporación: Forcarei, 2 de febreiro do 2015.—A Alcaldesa, Belén Cachafeiro Anta.
DETERMINACIÓN DA PERIODICIDADE DAS SESIÓN DO PLENO.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2015)

O Pleno do Concello, na sesión extraordinaria de 18.06.2015, en relación coa determinación da periodicidade da sesións do Pleno, adoptou o seguinte acordo: Sometida votación a proposta da Alcaldía de data 17.06.2015, o Pleno do Concello, por maioría, co voto favorable de 23 concelleiros (12 do grupo municipal do BNG; 7 do grupo municipal do PP; 3 do grupo municipal PSdeG-PSOE; e 1 do grupo Mixto-Ciudadanos), e o voto en contra de 2 concelleiros (2 do grupo municipal Marea Pontevedra), préstalle a súa aprobación e, en consecuencia, acorda: Primeiro.— O Pleno da Corporación celebrará sesións ordinarias o penúltimo luns de cada mes, ás 11 horas. Esta data variará, e poderá alterarse, de coincidir tal día en festivo ou tratarse dos meses de agosto ou decembro, de acordo co establecido no art.57 do Regulamento Orgánico do Pleno e das súas Comisións. Segundo.— Non obstante, facúltase á Xunta de Portavoces para que, puntualmente, poda alterar a data dalgunha sesión ordinaria, sempre que se celebre no mesmo mes. Terceiro.— Establecer como sede para a realización de tódalas sesións plenarias o Salón de Butacas do Teatro Principal deste Concello, por persistir as circunstancias que motivaron a súa habilitación para este fin pola anterior Corporación. O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), para o xeral coñecemento e oportunos efectos. Pontevedra, 22.06.2015.—O Secretario do Pleno, Lukasz Piotr Thio Pachano.
EDICTO DE DELEGACIÓN DE COMPETENCIAS EN CONCELLEIROS.
ADMINISTRACIÓN LOCAL — Municipal — Oia (Outros documentos, notificacións e informacións públicas, 02/12/2015)

En cumprimento do previsto no artigo 44.2 do R. O. F., faise público que por decretos 446, 447, 450, 451 e 452/2015, dictáronse as resolucións de delegación de competencias da Alcaldía en concelleiros delegados, que se transcriben extractadamente: “(…) Delegar no concelleiro, D. Eugenio Portela Pérez, a área competencial de Medio Ambiente, con tódalas facultades de xestión das materias referidas, excluindo a potestade de firma. Delegar no concelleiro, D. Jose Manuel Romero Martínez, a área competencial de vías, obras e alumeado público, con tódalas facultades de xestión das materias referidas, excluindo a potestade de firma. Delegar no concelleiro, D. Javer Calvo Simois, as áreas competenciais de Educación, Sanidade, Traballo e Formación, con tódalas facultades de xestión das materias referidas, excluindo a potestade de firma. Delegar no concelleiro, D. Angel Portela Rodríguez a área competencial de Deportes, con tódalas facultades de xestión das materias referidas, excluindo a potestade de firma. Delegar no concelleiro, D. Luis Giraldez Figueiro, as áreas competenciais de Servizos Sociais e Cultura, con tódalas facultades de xestión das materias referidas, excluindo a potestade de firma.” En Oia, a 20 de Novembro de 2015.—A Alcaldesa-presidenta, Cristina Correa Pombal.
RÉXIMEN DE SESIÓNS DA XUNTA DE GOBERNO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 10/08/2015)

En sesión plenaria ordinaria, celebrada con data 27 de xullo de 2015, adoptouse o acordo de establecer que a Xunta de Goberno Local celebrará sesións ordinarias con periodicidade semanal tódolos martes ás oito (8) horas, sempre que haxa asuntos a tratar. Se ese día fose festivo ou coincidise co 24 o 31 de decembro, pasará a celebrarse o día hábil seguinte á mesma hora. En casos excepcionais e concretos, debidamente xustificados, e logo da consulta aos concelleiros membros, facúltase ao Sr. Alcalde para modifica-la hora e día de celebración das sesións ordinarias. Vila de Cruces a 29 de xullo de 2015.—O Alcalde, Jesús Otero Varela.
CONSTITUCIÓN DA XUNTA DE GOBERNO LOCAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/08/2015)

Por Resolución de Alcaldía deste Concello de data do 22/06/2015, procedeuse á delegación de competencias na Xunta de Goberno Local o que se publicas aos efectos do disposto no artigo 53.2 do Real-decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais: De conformidade co disposto nos arts.20.1 b) e 23.1 da Lei 7/1985, Reguladora das Bases do Réxime Local, art.59.2 b) da Lei 5/1997, de Administración Local de Galicia, resulta de existencia preceptiva neste Municipio a Comisión de Goberno, agora Xunta de Goberno Local (Ley 57/2003), que estará integrada polo Alcalde e un número de Concelleiros non superior ó tercio do número legal dos que compoñen a Corporación. Visto o disposto nos arts.52, 53 e 112.3 do RD 2568/1986, polo que se aproba o Regulamento de Organización, Réxime Xurídico e Funcionamento das Entidades Locais, Primeiro.— Constituir a Xunta de Goberno Local do Concello de Cangas o vindeiro luns día 6 de xullo ás 20:30, formada polo Alcalde e sete concelleiras/os, celebrándose a continuación a primeira sesión ordinaria. Segundo.— Nomear membros da Xunta de Goberno Local ás/ós seguintes concelleiras/os: Nos casos de ausencia, enfermidade ou impedimento debidamente xustificado, os membros mencionados poderán seren substituídos automáticamente polas seguintes concelleiras na orde que a continuación se cita: Terceiro.— Fixar o seguinte réxime de sesións da Xunta de Goberno Local: Para a inclusión dun asunto na orde do día das sesións ordinarias, requerirase a entrega do expediente concluso en Secretaría o xove anterior a data da sesión ata as 12:00 horas. Cuarto.—Da presente Resolución darase conta ó Pleno na primeira sesión que se realice, debendo notificarse persoalmente ós designados e publicarase no BOP, sen perxuicio da efectividade dende o día seguinte o día seguinte ó da presente resolución. Cangas, 1 de xullo de 2015.—O Alcalde-Presidente, Xosé Manuel Pazos Varela.
IN407A 2015/232-4). PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE VIGO. SOLICITANTE AGUAS DE LAS CUENCAS DE ESPAÑA SA, ACUAES.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 29/12/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 23 de novembro de 2015.—O Xefe Territorial, Ignacio Rial Santomé.
EXPEDIENTE 4608/243, NOTIFICACIÓN A CARMEN FERNÁNDEZ GARCÍA.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/06/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal á interesada no lugar indicado como enderezo a efectos de notificación, emprázase á interesada que se sinala para ser notificada por comparecencia no seguinte expediente de Responsabilidade Patrimonial Nª expediente: 4608/243. Interesado: Doña CARMEN FERNÁNDEZ GARCÍA. A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 29 de maio de 2015.—A Concelleira Delegada de Patrimonio, Mª Carmen Silva Rego.
RETRIBUCIÓNS DOS CARGOS A DESEMPEÑAR EN RÉXIME DE DEDICACIÓNEXCLUSIVA
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 16/07/2015)

De acordo co art.75.5 da Lei 7/1985, do 2 de abril, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria de data 29 de xuño de 2015: Primeiro.- Establecer que realicen as súas funcións en réxime de dedicación exclusiva os seguintes cargos da Corporación ós que corresponderán as retribucións que se indican: Segundo.- Os membros que a Alcaldía designe como concelleiros delegados de Cultura, Educación, Xuventude, Servicios Sociais, Muller, Medio Ambiente, Comercio e Turismo, Facenda, Persoal e Urbanismo, e de Vías Públicas, Obras e Servicios Municipais e Deportes, serán dados de alta no Réxime Xeral da Seguridade Social, asumindo a Corporación o pago das cuotas empresariais que corresponda. Terceiro.- A percepción de retribucións dos cargos con dedicación exclusiva será incompatible con outras retribucións con cargo ós orzamentos das Administracións públicas e dos entes, organismos ou empresas delas dependientes, así como para o desarrollo doutras actividades nos termos da Lei 53/1984, do 26 de decembro, de Incompatibilidades do Persoal ó Servicio das Administracións Públicas. Cuarto.- Publicar esta resolución no Boletín Oficial da Provincia e no Taboleiro de Anuncios municipal. Salvaterra de Miño, a 3 de xullo de 2015.—O Alcalde, Arturo Grandal Vaqueiro.
PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO, 1º TRIMESTRE 2015.
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 16/06/2015)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente ao 1º trimestre de 2015, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 6 de xullo do 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 15 de maio de 2015.—O Alcalde, José Antonio Lorenzo Rodríguez.